Къабзагъэм кIэлъоплъ
Нарткъалэ и уэрамхэр къабзэлъабзэу зэрехьэ «Коммунальщик» ММП IуэхущIапIэм.
Мы зэманым къалэм и теплъэр егъэфIэкIуэным цIыху 30-м нэс йолэжь. Уэрамхэр зэщIэгъэкъэбзэным и мызакъуэу, ММП-м и къалэнхэм хохьэ ухуэныгъэ кIэрыхубжьэрыхухэр дэшыныр, кхъэхэм кIэлъыплъыныр, псэущхьэ хьэулейхэр зыхуей хуэгъэзэныр.
Межмуниципальнэ IуэхущIапIэу зэрыщытым къыхэкIыу «Коммунальщик» -м гъуэгубгъухэри егъэкъабзэ, Старэ Шэрэдж, Псыгуэнсу, Псыкуэд, Псынабэ жылагъуэхэм я кIэрыхубжьэрыхухэри даш.
ММП-м и лэжьакIуэхэр зыхуеину техникэхэмкIэ тэмэму къызэрызэгъэпэщам сыт хуэдэ Iуэхури ящегъэпсынщIэ.
ШЭРЭДЖ Дисэ.
